[{"text_idx": "#000002", "text": "Wedi tyfu i fyny ar Ynys Mo\u0302n, wedi\u2019i hamgylchynu gan dirwedd anhygoel Eryri, gyda llanw cryf y Fenai a Mo\u0302r Iwerddon byth yn rhy bell oddi cartref roedd hi bob amser yn uchelgais gan Ffion i weithio yn y sector Carbon Isel ac mae\u2019r blog hwn yn edrych yn o\u0302l ar ei 2 fis cyntaf yn y swydd yn gwneud yn union hynny."}, {"text_idx": "#000003", "text": "Nod Ffion yw sicrhau bod y cenedlaethau nesaf nid yn unig yn cael planed wyrddach ond hefyd cyfleoedd gyrfa da yn Ynys Mo\u0302n ac ardal ehangach gogledd Cymru. Gyda chefndir mewn Marchnata a Chyfathrebu, graddiodd Ffion yn LJMU gydag anrhydedd dosbarth cyntaf mewn Busnes a Chysylltiadau Cyhoeddus ac mae\u2019n teimlo\u2019n lwcus ei bod wedi cael dwy swydd leol yn syth ar o\u0302l coleg gan ganiata\u0301u iddi ddychwelyd adref. Mae hi\u2019n croesi ei bysedd am yr un lwc i eraill yn y dyfodol, yn enwedig gyda chymaint o ffocws ar ynni adnewyddadwy a chynaliadwy."}, {"text_idx": "#000005", "text": "Ar fy niwrnod cyntaf gyda\u2019r thi\u0302m Egni, camais i ro\u0302l Swyddog Cymorth Clystyrau Carbon Isel, gan ganolbwyntio ar glystyrau fel y Gynghrair Ynni ar y Mo\u0302r, Arc Niwclear y Gogledd Orllewin, a HyCymru. Yr eiliad y des i i mewn i M-SParc, roeddwn i\u2019n gallu synhwyro awyrgylch bywiog a deinamig y ti\u0302m. Roedd mynychu\u2019r cyfarfod bore Llun yn brofiad syfrdanol wrth i mi ddysgu am yr ystod amrywiol o brosiectau. Roedd yn amlwg y byddai pob diwrnod yn dod a\u0302 rhywbeth newydd, ac roeddwn yn awyddus i ymgolli\u2019n llwyr yn fy ro\u0302l fel Swyddog Cymorth Clwstwr Carbon Isel."}, {"text_idx": "#000006", "text": "Yn ystod fy wythnos gyntaf, cefais y cyfle anhygoel i gychwyn ar daith cwch i fferm wynt Gwynt y Mo\u0302r, a drefnwyd gan RWE a\u2019r Offshore Energy Alliance i ddathlu Diwrnod Rhyngwladol Menywod mewn Peirianneg 2023. Fel rhan o\u2019r \u2018Offshore Energy Alliance\u2019, yr wyf yn ei chefnogi, a chyda RWE fel partneriaid yn y diwydiant, cefais fy syfrdanu i fod yn rhan o\u2019r digwyddiad hwn. Roedd cyfarfod a chysylltu a\u0302 nifer o fenywod ysbrydoledig o\u2019r diwydiant yn wirioneddol werth chweil. Roedd tyrbinau Gwynt y Mo\u0302r, gyda\u2019u diamedr rotor 107m, uchder hwb 84.4m, a 137.9m o uchder i flaen y llafn, yn sefyll ar uchder trawiadol 150m uwch lefel y mo\u0302r, ffaith a\u2019m trawodd yn fawr wrth i mi edrych i fyny arnynt o\u2019r cwch, yn teimlo\u2019n arswydus ac yn fach iawn!"}, {"text_idx": "#000009", "text": "Roedd digwyddiad yr Eisteddfod yn gyfle arbennig i ni rannu gwybodaeth am y cymysgedd ynni carbon isel yng ngogledd Cymru i deuluoedd a phlant. Gan ddefnyddio modelau pentref ynni arbennig ein ti\u0302m yn arddangos ynni gwynt, solar, niwclear a hydro, ein nod oedd addysgu a sparcio ysbrydoliaeth yn y genhedlaeth iau. Roedd gweld y chwilfrydedd a\u2019r cyffro yn llygaid y plant wrth iddynt amsugno gwybodaeth yn eiddgar ac archwilio potensial dyfodol gwyrddach yn wirioneddol galonogol. Pwysleisiodd y profiad hwn ymhellach arwyddoca\u0302d meithrin dealltwriaeth gynnar o\u2019n hadnoddau naturiol a\u2019u potensial aruthrol."}, {"text_idx": "#000011", "text": "\u2022Wythnos Niwclear yn y Senedd ochr yn ochr ag Arc Niwclear y Gogledd Orllewin, yn cynnig cyfle i drafod pynciau fel adeiladau newydd, Technolegau Niwclear Uwch, y cylch tanwydd, a datgomisiynu gyda Seneddwyr."}, {"text_idx": "#000012", "text": "\u2022 Ymuno a\u0302 thi\u0302m M-SParc ar gyfer #ArYLondon, taith wythnos o hyd yn tynnu sylw at Gymru fel canolbwynt arloesi. Bydd cynrychiolwyr diwydiant, y byd academaidd, cyllid, a\u2019r llywodraeth yn cydweithio i gynnal cyfres o ddigwyddiadau cyffrous."}, {"text_idx": "#000013", "text": "\u2022Plymio\u2019n ddyfnach i fyd Ynni Hydrogen, gan anelu at ddatgloi ei botensial yng ngogledd Cymru a\u2019r rhanbarth ehangach."}, {"text_idx": "#000015", "text": "Wrth i\u2019m dau fis cyntaf o fod yn rhan o di\u0302m Egni yn M-SParc ddatblygu, rwy\u2019n sylweddoli bod fy angerdd dros ynni adnewyddadwy a sicrhau dyfodol cynaliadwy yn cynyddu\u2019n barhaus. Drwy weithio fel Swyddog Cymorth Clwstwr Carbon Isel rwy\u2019n gobeithio gwneud cyfraniad sylweddol i\u2019m cymuned leol a thu hwnt drwy wneud y mwyaf o\u2019r cyfleoedd carbon isel sydd gennym yma yng ngogledd Cymru. Yn sicr mae dyfodol disglair (a gwyrdd!) addawol o\u2019n blaenau."}, {"text_idx": "#000017", "text": "Llywodraeth Cymru ac M-SParc yn cyhoeddi \u00a32.5m i gefnogi arloesedd"}, {"text_idx": "#000018", "text": "Beth hoffech chi glywed amdano?"}]